Hier is iets oor koljander | Die Vryburger
Pssssst, het jy gehoor wat sê die slimmes van Koljander?
Koljander kom van antieke Egipte en Suid Europa. Dis dwarsdeur die jaar beskikbaar en word soms ook 'Cilantro' genoem.
Vars kan die blare saam Thaise geregte en Indiese Kerrie geregte of Tortillas gebruik word. Die saad is heerlik in kerriegeregte en ingemaakte groente.
Medisinaal: Koljander is baie goed vir die spysverterings stelsel dit help vir gas in die ingewande. Gooi 2 teelepels saad in 'n koppie kookwater en laat staan. Gooi dit deur siffie. Drink gereeld deur die dag van die mengsel.
Huishoudelik: Dis 'n goeie insekweerder! Maak die mengsel soos volg: gooi 'n halwe emmer emmer vol Koljander blomme, blare en stingel saam met kakiebosblare en basiliekruid. Gooi 'n halwe emmer kookwater oor die mengsel en laat staan oornag dat dit goed trek. Gooi dit deur 'n sif sodat net die vloeistof aftreksel gebruik kan word. Meng dan met 2 koppie seeppoeier. En gebruik soos nodig.
Vir die vel: vir 'n olierige vel en merke op die vel, meng n halwe koppie koljanderblomme met n koppie hawermout saam 2 koppies warm water. Laat dit oornag staan in n termosfles en wend aan soos n masker vir 10 minute.
Kook: Dit word graag in Thaise kos soorte gebruik . Die aromatiese blare het 'n soet reuk en die stingel en sade kan ook gebruik word. Dis heerlik in sop en kerrie-geregte en tot in koek. Dit word baie in biltong en droëwors gebruik.